МЭРГЭЖЛИЙН БОЛОН ТЕХНИКИЙН БОЛОВСРОЛ, СУРГАЛТЫН ТУХАЙ ХУУЛИЙН ШИНЭЧИЛСЭН

НАЙРУУЛГЫН ТӨСӨЛ БОЛОН ДАГАЛДАХ ХУУЛИЙН ТӨСӨЛД ИРГЭНИЙ НИЙГМИЙН БАЙГУУЛЛАГА, ИРГЭДЭЭС

 ИРҮҮЛСЭН САНАЛЫН ТОВЧОО

                                                                                                                                                          2022 оны 08 дугаар сарын 11-ний өдөр

|  |  |  |  |
| --- | --- | --- | --- |
| **№**  | **Байгууллага, иргэн**  | **Ирүүлсэн санал**  | **Тайлбар**  |
| 1.  | Техникийн болон мэргэжлийн боловсрол, сургалтын байгууллагын нэгдсэн холбооны ерөнхийлөгч Ж.Юра 2022/04/12-ны өдөр   | Техник технологийн хөгжил дэвшил, ногоон хөгжил, тогтвортой хөгжлийн зорилтуудыг хангах, Шинэ сэргэлтийн бодлогыг хэрэгжүүлэхэд чиглэсэн мэргэжилтэй ажилтан бэлтгэхэд хуулийн болон бодлогын шинэчлэл зайлшгүй шаардлагатай байна. Мэргэжлийн болон техникийн боловсрол, сургалтын тухай хуулийн шинэчилсэн найруулгын төслийг зарчмын хувьд дэмжиж байгаа бөгөөд дараах саналыг өгч байна. Үүнд:  * МБС-ын тухай хуулийн шинэчилсэн найруулгын төслийн зорилго, зорилтыг өнөөгийн нөхцөл байдалд нийцүүлэн оновчой, зөв томьёолох хэрэгтэй.
 | Хуулийн зорилтыг хуулийн төслийн 1.1-д,  Мэргэжлийн болон техникийн боловсрол сургалтын зорилгыг 4.1-д тус тус товч тодорхой тусгалаа.    |
| * Мэргэжлийн болон техникийн боловсрол сургалтын шинэчлэх нэг нөхцөл нь төрийн төвлөрсөн удирдлагыг сааруулж түншлэлд суурилсан удирдлагын тогтолцоог зөв оновчтой  бүрдүүлэх.
* Сургуулийн удирдах зөвлөлд эрх мэдэл олгох,
 | Хуулийн төслийн 22 дугаар зүйл Мэргэжлийн боловсрол сургалтын Үндэсний зөвлөл, 26 дугаар зүйл Мэргэжлийн болон техникийн боловсролын сургалтын байгууллагын өөрийн удирдлага, 27 дугаар зүйлд Мэргэжлийн болон техникийн боловсролын сургалтын байгууллагын гүйцэтгэх удирдлагын холбогдох заалтуудад түншлэлийг өргөжүүлэх, сургалтын байгууллагын бие даасан байдлыг хангахтай холбогдох зохицуулалтуудыг тусгасан.  |
| * Ажил олгогч, ААНБ-ууд ажиллах хүчнийхээ нөөцийг үнэ төлбөртэй бэлдүүлэх.
* Сургууль туслах үйл ажиллагаанаас олсон орлогоо захиран зарцуулах эрхийг нээж өгөх.
 | Хуулийн төслийн 26.5.Удирдах зөвлөлийн эрхийн 26.5.1-д “сургалтын, судалгаа шинжилгээний, үйлдвэрлэлийн болон үйлчилгээний төлбөр хураамжийн хэмжээг тогтоох” зохицуулалтыг тусгасан бөгөөд сургалтын байгууллага үйл ажиллагаанаас орлого олох эрхийг нээж өгсөн.  Төсвийн тухай хуулийн 44 дүгээр зүйлийн 44.5-д Туслах үйл ажиллагааны үр дүнд бий болох ашгийг зарцуулах зүйлийг тодорхойлсон тул саналыг хүлээн авах боломжгүй.  |
| * МБС-ын байгууллагын болон хөтөлбөрийн олон янзын хэв шинжийг энэхүү хуулийн шинэчлэлээр дамжуулж бүрдүүлэх.
* Мэргэжилтэй ажилтан бэлтгэх "хосмог" тогтолцоог бий болгохдоо өмчлөх эрх нь үр дүнг тооцох, гүйцэтгэлийг үнэлэх нь төрдөө байж  харин үйл ажиллагааг нь хоёрдогч  байгууллага хариуцаж явуулах хувилбарыг нэвтрүүлэх. Том аж ахуй нэгжид заримыг нь их сургуультай гэх зэргээр үйл ажиллагааг нь хоршин явуулах боломжийг нээх.
 | Хуулийн төслийн 6 дугаар зүйлд сургалтын агуулга,  хөтөлбөр, стандартыг, 9 дүгээр зүйлд сургалтын байгууллагын хэв шинжийг нарийвчлан тусгалаа. Хуулийн төслийн 9.10-д “Мэргэжлийн болон техникийн боловсролын сургалтын байгууллага нь сургалт, үйлдвэрлэлийн цогцолбор**,** хотхоны зохион байгуулалттай байж болно” гэж тусгалаа. Хуулийн төслийн 11.1-д сургалтын олон хэлбэрийг  тусгасан.  |
| * Сургалтын хөтөлбөрийн агуулгыг ажлын байртай нийцүүлэх, дадлагын сургалтыг үйлдвэрлэлд ойртуулах.
 | Хуулийн төслийн 6.2-т Мэргэжлийн боловсрол сургалтын агуулгыг 6.3-т Техникийн боловсролын агуулгыг тус тус хөдөлмөрийн зах зээлийн эрэлт, ажлын байранд тавигдах шаардлагыг хангасан, мэргэжлийн үйл ажиллагаа эрхлэхэд шаардагдах чадамж, ур чадвар эзэмшүүлэхэд чиглэсэн байдлаар тодорхойлсон.  |
| 2.  | Мэргэжлийн боловсрол сургалтын үндэсний ассоциаци  2022/05/15-ны өдөр  b.mishigjav@yahoo.com имэйлээр  | Боловсрол, шинжлэх ухааны яамнаас боловсруулсан “Мэргэжлийн болон техникийн боловсрол, сургалтын тухай” хуулийн үзэл баримтлалын төсөлтэй танилцаад төслийг дэмжиж байна. “Мэргэжлийн болон техникийн боловсрол, сургалтын тухай” хуулийн шинэчилсэн найруулгын үзэл баримтлал, хуулийн төсөл боловсруулж байгаатай уялдуулан ажлын хэсгийн гишүүний хувьд дараах саналыг өгч байна.  ЮНЕСКО-оос дараах 3 стратегийн тэргүүлэх чиглэлийг санал болгож байна. 1. Сурах, хөдөлмөр эрхлэх, амьдрахад шаардлагатай мэргэжил, ур чадварыг хувь хүнд олгох;
2. Эдийн засгийг тогтвортой хөгжилд шилжүүлэхэд шаардлагатай ур чадварыг олгох;
3. Бүхний төлөө уян хатан нийгэм байгуулахад шаардлагатай ур чадварыг олгох.

Эдгээр тэргүүлэх чиглэлийг хэрэгжүүлэхийн тулд өргөн судалгаа, өгөгдөл, мэдлэг, эрх зүйн орчин, сүлжээ болон хамтын үйл ажиллагааг хөшүүрэг болгон ашиглахыг зөвлөсөн байна.  | Хуулийн төслийн 5 дугаар зүйлд Мэргэжлийн болон техникийн боловсрол, сургалтын үйл ажиллагаанд баримтлах зарчмыг шинээр тусгаж, Хуулийн төслийн 6.2-т Мэргэжлийн боловсрол сургалтын агуулгыг 6.3-т Техникийн боловсролын агуулгыг тус тус хөдөлмөрийн зах зээлийн эрэлт, ажлын байранд тавигдах шаардлагыг хангасан, мэргэжлийн үйл ажиллагаа эрхлэхэд шаардагдах чадамж, ур чадвар эзэмшүүлэхэд чиглэсэн байдлаар тусгасан бөгөөд сургалтын уян хатан олон хэлбэрийг хүлээн зөвшөөрснөөр ирүүлсэн саналд тусгагдсан мэдлэг, ур чадварыг сургалтын хөтөлбөр, агуулгад тусган олгох бүрэн боломжтой юм.  |
| Иргэний сонирхол, авъяас чадвар, сонголтод нийцсэн мэргэжил эзэмших, тэдний ур чадвар, хөдөлмөр эрхлэлтийн асуудлыг ЮНЕСКО онцолж, үүнд сургууль, ажил олгогчийн үүргийг тусгайлан авч үзээд, боловсрол талаас нь харвал хэтэрхий ерөнхий, ажил олгогч талаас нь харвал хэтэрхий явцуу мэргэжлийн мэдлэг, ур чадвар олгож байгаад шүүмжлэлтэй хандсан байна. Хамгийн оновчтой шийдэл бол ТМБС-ын асуудлаар сургалтын байгууллага, ажил олгогч, түншлэгч талууд адил тэгш оролцож, гол асуудлаар шийдвэр гаргахад тэнцүү эрх мэдэлтэй байх явдалболохыг зөвлөсөн байна.  | Хуулийн төслийн 19 дүгээр зүйлд нийгмийн түншлэлийг салбарын түвшний, орон нутгийн, сургалтын байгууллагын гэсэн 3 түвшинд авч үзэж, түншлэгч байгууллагын чиг үүргийг нарийвчлан тусгасан.   |
| Үндэсний зөвлөлийн ажлын албыг цомхон орон тоотойгоор эрхэлсэн сайдын дэргэд ажиллуулахаар Үзэл баримтлалд тусгах хэрэгцээ байна. Ингэхгүйгээр үндэсний мэргэжилтэй ажилтан бэлтгэх, мэргэшүүлэхэд ажил олгогч, түншлэгч олон талуудын оролцоог хангах, хүчийг нэгтгэж үр дүнтэй ажиллах боломж бүрдэхгүй байгааг өнгөрсөн практик харуулсан.  | Саналыг хүлээн авч хуулийн төслийн 22 дугаар зүйлд Үндэсний зөвлөлийн чиг үүргийг тусгаж, ажлын албатай байх зохицуулалтыг тусгасан.  |
| 3.  | Монголын авто замчдын холбоо. 2022/05/08. А-04  | Мэргэжлийн боловсрол, сургалтын байгууллагыг төрөлжүүлж, хөдөлмөрийн зах зээлийн эрэлт, хэрэгцээнд бүрэн нийцүүлж дадлагын сургалтыг үр дүнтэй зохион байгуулах үүднээс улирлын чанартай ажил мэргэжлийн онцлогт нийцүүлэн хөтөлбөрийг боловсруулан сургалт, дадлагын хугацааг уян хатан байдлаар зохицуулах эрхийг сургалтын байгууллага, ажил олгогчдын саналыг тусган тогтоодог байхаар хуулийн 10 дугаар зүйлийн 10.1.2 дах заалтад тусгах;  | Саналыг хүлээн авч 9 дүгээр зүйлийн 9.9 дэх заалтад тусгасан.  |
| Мэргэжилтэй ажилтан бэлтгэх энэ системийн гол онцлог нь сургалт, үйлдвэрлэлийн орчин бүрдүүлэх явдал юм. Иймээс багш, суралцагчдын хөдөлмөр хамгааллын хувцас хэрэгслээр хангах, ХАБЭА шаардлага хангасан орчинд ажиллаж суралцах нөхцөлийг бүрдүүлэх нь чухал.  | Хуулийн төслийн Мэргэжлийн болон техникийн боловсролын сургалтын байгууллагын чиг үүргийн 10.1.10-т “хөдөлмөрийн аюулгүй байдал, эрүүл ахуйн шаардлагад нийцсэн сургалтын орчин бүрдүүлэх” гэж, Мэргэжлийн болон техникийн боловсролын сургалтын байгууллагын багшийн эрх, үүргийн 15.1.4-т “хөдөлмөрийн аюулгүй байдал эрүүл ахуйн шаардлагад нийцсэн орчинд ажиллах, сургалт зохион байгуулах” гэж, 15.2.5-д “үйлдвэрлэлийн дадлагыг удирдах багш нь Хөдөлмөрийн аюулгүй байдал, эрүүл ахуйн тухай хуулийн 18.2.5-д заасан ажлын тусгай хувцас, хамгаалах хэрэгслийг зориулалтын дагуу хэрэглэх” гэж тус тус хөдөлмөрийн аюулгүй байдлыг хангах, хөдөлмөрийн нөхцөлийг сайжруулахад чиглэсэн нарийвчилсан зохицуулалтыг тусгасан. Мэргэжилтэй ажилтан бэлтгэх сургалт, үйлдвэрлэлийн дадлагын явцад багш, суралцагч нь ХАБЭА шаардлага хангаагүй орчин нөхцөлд, хамгаалах хэрэгсэлгүйгээр оролцсоноос эрүүл мэнд, бие эрхтэнээрээ хохирох, цаашилбал амь насаа алдах зэрэг эрсдэл үүсдэг учраас саналыг хүлээн авч тусгалаа.   |
| Мэргэжлийн боловсролын тогтолцоог шинэчлэн тууштай хэрэгжүүлэхэд санхүүжилтийн оновчтой тогтолцоог бүрдүүлэх зорилгоор салбаруудын ажил олгогч аж ахуйн нэгжүүдийн дэмжлэг хамтын ажиллагааг зохицуулсан заалтуудыг шинээр нэмж тусгах.  | Саналыг хүлээн авч хуулийн төслийн 22.9.4, 28.3-д тус тус тусгасан.  |
| Үндэсний болон дэлхийн ур чадварын уралдаан тэмцээнд амжилттай оролцсон багш, суралцагчдыг урамшуулах тогтолцоог бүрдүүлэх.  | Саналыг хүлээн авч хуулийн төслийн 17.1.7, 18.2.2, 24.1.5, 29.4.8 дахь заалтад тус тус тусгасан.  |
| Мэргэжлийн болон техникийн боловсролын сургалтын байгууллагын захирлын томилгоог улс төрөөс ангид байлгахаар хуулийн төслийн 26 дугаар зүйлийн 26.4-т: “Мэргэжлийн болон техникийн боловсролын сургалтын байгууллагын захирлыг  гурван  жилийн хугацаагаар томилох бөгөөд ажлын үр дүн, гүйцэтгэлд үндэслэн дахин нэг удаа улируулан томилж болно” гэж хугацааг уян хатан болгох.  | Саналыг хүлээн авч хуулийн төслийн 27.4 дэх заалтад тусгасан.  |
| Хуулийн төслийн 6 дугаар зүйлийн 6.8-д Мэргэжлийн боловсрол, сургалтын байгууллагад шатлан суралцах болон МБСБ-ын төгсөгч дараагийн шатны боловсролын байгуулагад үргэлжлүүлэн суралцуулах дүйцүүлсэн суралтын журмыг боловсролын асуудал эрхэлсэн Засгийн газрын гишүүн батлах.  | Саналыг хүлээн авч хуулийн төслийн  6 дугаар зүйлийн 6.5, 6.6-д дахь заалтад тус тус тусгасан.  |
| Манай автотээвэр, авто механикийн салбарт Чех, Унгар улсад мэргэжил эзэмшиж байгаад сургуулиа бүрэн төгсөлгүйгээр Монгол улсад ирсэн иргэд байдаг юм. Эдгээр иргэдийн суралцсан ур чадварыг үнэлж, баталгаажуулан боловсролын бичиг баримт олгодог болгох шаардлагатай байна. Гэтэл одоогийн хуулинд зохицуулалт байхгүй. Компани, ажил олгогчид тендерт ороход ажлын байран дээр боловсролын бичиг баримт тогтмол шаардлагатай болдог.   |
| 4.  | Мэргэжлийн боловсрол сургалт-Түншлэл ТББ 2022/05/15-ны өдрийн  №/14  | Мэргэжлийн болон техникийн боловсрол, сургалтын тухай хуулийн шинэчилсэн найруулгын төсөлтэй танилцаад дараах саналыг хүргүүлж байна. Үүнд: Хөгжлийн бэрхшээлтэй иргэн, суралцагчдад мэргэжил эзэмшүүлэх нь энгийн иргэдтэй адилхан хугацаа, ижил орчин, ижил хөтөлбөрөөр суралцахад мэргэжлийн мэдлэг, ур чадвараа бүрэн гүйцэд эзэмших боломжгүй юм. Иймээс хөгжлийн бэрхшээлтэй иргэнд мэргэжил эзэмшүүлэх хугацааг мэргэжлээс онцлогоос шалтгаалан сунгаж өгөх саналтай байна.  | Хөгжлийн бэрхшээлтэй суралцагчид мэргэжил эзэмшүүлэх хугацаа нь хуулийн төслийн 5.1.3, 11.4, 15.2.2 дах заалт, Хөгжлийн бэрхшээлтэй иргэний эрхийн тухай хуулийн “15.3.Хөгжлийн бэрхшээлтэй хүүхдэд боловсрол олгох сургалтын төлөвлөгөө, хөтөлбөрийг боловсролын асуудал эрхэлсэн төрийн захиргааны төв байгууллага батална.” гэж тус заасны үндэслэн Боловсролын асуудал эрхэлсэн төрийн захиргааны төв байгууллагаас сургалтын хөтөлбөр төлөвлөгөөг уян хатан баталгаажуулан мөрдөж болно.  |
| 16.2.3-т   Техникийн боловсролын  Ерөнхий суурь болон мэргэжлийн суурь хичээлийн багш нь  /Багш мэргэжилтэй/, Мэргэшүүлэх хичээлийн багш нь инженер-багш эсхүл үйлдвэрлэлд 5-с доошгүй жил ажилласан туршлагатай, бакалавр болон түүнээс дээш зэрэгтэй, мэргэжлийн өндөр зэрэгтэй, багшлах эрхийн үнэмлэхтэй байна.  | Сургалтын төлөвлөгөөний ерөнхий суурь хэсгийн багш нь ерөнхий эрдмийн хичээл заах учраас Боловсролын олон улсын ангилал, стандартын ерөнхий чиглэл 01 Боловсрол чиглэлээр бакалаврын хөтөлбөр дүүргэсэн, багш мэргэжилтэй байх шаардлагатай тул саналыг хүлээн авах боломжгүй юм.  |
| Техникийн болон мэргэжлийн сургалт үйлдвэрлэлийн төвд суралцаж төгссөн хугацааг ажилласан жилд тооцдог болгох.  | Нийгмийн даатгалын тухай хуулийн  32 дугаар зүйлд Нийгмийн даатгалын шимтгэл ногдуулах хөлс, түүнтэй адилтгах орлогыг тогтоосон бөгөөд иргэн хөдөлмөрлөсний үндсэн дээр олсон орлогоос нийгмийн даатгал төлүүлэхээр заасан байна. Нийт суралцагчдын нийгмийн даатгалын шимтгэлийг төрөөс төлүүлэх нь Нийгмийн даатгалын сангийн алдагдлыг нэмэгдүүлэх үр дагавартай тул саналыг хүлээж авах боломжгүй гэж үзлээ.   |
| Монгол Улсын боловсролын салбар харицлагатай иргэний бэлтгэх шаардлагатай байна. Тиймээс энэ хуулийн 17.2-д суралцагч хүндэтгэн үзэх шалтгаангүйгээр сургуулиа хаясан тохиолдолд суралцсан хугацааны зардал, тэтгэлэгийг буцаан төлүүлэхээр заалт оруулах.  | 1. Мэргэжлийн болон техникийн боловсрол, сургалтын байгууллагын суралцагчид олгох тэтгэлгийг Засгийн газрын 2022 оны 122 дугаар тогтоолоор төгсөхөд нь нэг удаа олгох шийдвэрийг гаргасан.
2. Мэргэжлийн болон техникийн боловсрол, сургалтын байгууллагын суралцагч нь хөдөлмөр эрхлэх насанд хүрээгүй байдаг учраас саналыг хүлээн авах боломжгүй гэж үзлээ.
 |
| Хуулийн төслийн 15 дугаар зүйл багшийн эрх, үүрэгт “мэргэшүүлэх сургалтад хамрагдах эсвэл үйлдвэрлэл дээр мэргэших” гэж нэмж оруулах саналтай байна.  | Саналыг хүлээн авч хуулийн төслийн 15.1.3-т “үйлдвэрлэлийн орчинд дадлага хийх;” зохицуулалтыг тусгасан.   |
| Хууль тогтоомжийн тухай хуульд зааснаар1 хучин төгөлдөр үйлчилж байгаа хуулиудыг 5 жилд тутамд хуулийн хэрэгжилтийн үр дагаврын үнэлгээ хийдэг. Энэ үнэлгээ, судалгаагаар эдгээр хуулийн хэрэгжилтийн бодит байдалд дүн шинжилгээ хийж, гарч буй хүндрэл, бэрхшээлтэй асуудал, нийгэмд үзүүлж байгаа эерэг, сөрөг байдлыг тодорхойлох, хууль зорилгодоо хүрсэн эсэх, хэрэгжилтийн түвшин ямар байгаа зэргийг судалгаагаар тогтоодог. Одоо үйлчилж байгаа Мэргэжлийн боловсрол, сургалтын тухай хуульд Хууль тогтоомжийн тухай хуульд заасны дагуу хэрэгжилтийн ур дагаварт үнэлгээ хийгээгүй байгаа нь хууль боловсруулах ажил судалгаа шинжилгээ нь дээр үндэслэх зарчмыг зөрчиж байна.  | Тус хуулийн төслийг боловсруулахаас өмнө одоо хүчин төгөлдөр үйлчилж буй хуулийн хэрэгжилтийн үр нөлөө, тандан судалгаа зэрэг бүхий судалгааг 2017 оноос эхлүүлсэн бөгөөд 2021 онд хуулийн төслийг УИХ-д өргөн бариад буцаагдсан.  Хууль тогтоомжийн тухай хуульд заасны дагуу тандах судалгааг дахин хийсний үндсэн дээр хуулийн төслийг боловсруулсан.    |
| 5.  | Монголын Боловсрол, шинжлэх ухааны Үйлдвэрчний хороо 2022/05/15-ны өдрийн 1/105  | Мэргэжлийн болон техникийн боловсрол, сургалтын тухай хуулийн төсөл боловсруулах үүрэг бүхий ажлын хэсэгт хамтран ажиллаж хуулийн төсөлд дараах саналыг нэмж хүргүүлж байна. Үүнд:  * Мэргэжлийн боловсрол, сургалтын тухай хуулийн 19.3-т “... багшид 5 жил тутам 10 сарын үндсэн цалинтай тэнцэх хэмжээний мөнгөн тэтгэмжийг байгууллагын туслах ажилтнуудад нэмж олгох;
 | Боловсролын туслах ажилтнууд буюу үйлчлэгч, сантехникч, нягтлан, нярав нарт 5 жилийн тэтгэмжид бүх ажилтнуудыг хамруулах боломжгүй.  |
| Мэргэжлийн боловсрол, сургалтын тухай хуулийн 19.3-т “... багшид 5 жил тутам 10 сарын үндсэн цалинтай тэнцэх хэмжээний мөнгөн тэтгэмжийг ерөнхий боловсролын сургуулын багшийн адилтган 6 сар болгон бууруулахгүй байх;  | Боловсролын бүх түвшинд ерөнхийд нь тусгах зохицуулалтуудыг Боловсролын тухай хуульд тусгасан. Мэргэжлийн боловсрол, сургалтын тухай хуулийн 2009 оны шинэчилсэн найруулгын хүрээнд уг хуулийн 19.3-д “Мэргэжлийн сургалт-үйлдвэрлэлийн төв, түүнтэй адилтгах мэргэжлийн болон техникийн боловсрол эзэмшүүлэх сургалтын байгууллагын багш нь Боловсролын тухай хуулийн 43.1-д заасан баталгаагаар хангагдахаас гадна түүнд 5 жил тутамд нэг удаа 10 сарын үндсэн цалинтай тэнцэх хэмжээний мөнгөн тэтгэмжийг ажиллаж байгаа сургалтын байгууллагаас олгоно.” гэж заасны дагуу нийслэл болон хөдөө орон нутагт байршил харгалзалгүйгээр багш нарт дээрх тэтгэмжийг жил бүрийн төсөвт суулган олгож ирсэн тул улсын төсөвт нэмэлт ачаалал үүсэхгүй. Энэ нь мэргэжилтэй ажилтан бэлтгэх энэхүү салбарт инженер, техникийн ажилтан мэргэжлийн багш нарыг бодлогоор дэмжсэн зохицуулалт юм. Багшийн цалин урамшууллын өнөөгийн байдлаас шалтгаалан мэргэжлийн багш нар уул уурхай, барилга, хөдөө аж ахуй, газар тариалангийн салбарт цалин өндөртэй ажлын байранд ажиллахаар гарч байгаа нь чадварлаг багш, хүний нөөцийг тогтвор, суурьшилтай ажиллуулах хөшүүрэг болно гэж үзэж байна.  Мөн Мэргэжлийн боловсрол, сургалтын тухай хуулийн 19.3-д заасан багшийн нийгмийн баталгааг хангахтай холбогдох эрх зүйн зохицуулалтын өнөөгийн нөхцөлийг дордуулах боломжгүй гэж үзлээ  |
| Монгол Улсын Засгийн газрын 2018 оны “Төрийн үйлчилгээний албан хаагчид орон нутагт тогтвор суурьшилтай ажилласны нэмэгдэл хөлс олгох тухай” 382 дугаар тогтоолын 6 дугаар хавсралтаар баталсан орон нутгийн нэмэгдэлд МБСБ-ын багш, ажилтнуудыг хамруулах арга хэмжээг хэрэгжүүлэх.  | Засгийн газрын 2018 оны 382 дугаар тогтоолын 6 дугаар хавсралтад нэмэлт өөрчлөлт оруулж 2021-2022 оны хичээлийн жилд Мэргэжлийн болон техникийн боловсрол сургалтын байгууллагын 2074 албан хаагч (захирал, сургалтын албаны менежер, арга зүйч, багш дотуур байрын багш, номын санч, эмч)-д орон нутгийн нэмэгдэл хөлс олгох тооцооллыг хийж Засгийн газрын тогтоолын төслийг боловсруулан танилцуулна. Иймээс хуулийн төсөлд тусгайлан тусгах шаардлагагүй гэж үзлээ.   |
| Суралцагчид сургалтын техник тоног төхөөрөмж, багаж хэрэгсэл, хэрэглэгдэхүүнийг үнэ төлбөргүй ашиглах, мөн ажлын хувцасыг сургуулиас үнэ төлбөргүй олгох.  | Саналыг хүлээн авч хуулийн төслийн 9.16, 17.1.2-д тус тус тусгасан.  |
| Оюутан, суралцагчдын тэтгэлэгийг сар бүр олгох   | Саналыг хүлээн авах боломжгүй. Оюутан суралцагчдад олгох тэтгэлгийг хуулийн төслийн 17 дугаар зүйл Суралцагчийн эрх, үүрэг 17.1.6-д “Боловсролын тухай хуулийн 11.4-т заасан тэтгэлэг авах;”-аар заасан бөгөөд тэтгэлгийн хэмжээ, нөхцөлийг Засгийн газрын тогтоолоор шийднэ.  |
| 6.                                    | Говьсүмбэр аймгийн Уул уурхайн политехник коллежийн захирал Ч.Отгонжаргал                          | Хуулийн төслийг уншиж танилцлаа. Техникийн болон мэргэжлийн боловсрол, сургалтын тухай хуулийг уншихад сургалтын байгууллагын хувьд нилээдгүй сайжруулсан зүйл заалтууд орсонд таатай байна.  Санал: * 24 дүгээр зүйлийн 24.1-д техникийн болон мэргэжлийн боловсрол, сургалтын удирдлагын тогтолцоог оруулсан байна. Үүнд: Үнэлгээ, баталгаажуулалт, түншлэл хариуцсан байгууллага гэсэн нэршил орж иржээ. Энэ нэршил нь ажилтнуудын хийх ажлын чиг үүрэгтэй шууд хамааралтай буюу албан тушаалын тодорхойлолтын нэршилтэй дүйцэхүйц байна. Иймээс энэ байгууллагын нэршлийг өөрчлөх саналтай байна. Өөрөөр хэлбэл Монгол Улсын Их Хурлын 2020 оны 52 дугаар тогтоолоор баталсан “Монгол Улсын урт хугацааны хөгжлийн бодлого Алсын хараа-2050”-д Монгол Улсыг хөгжүүлэх бүсчилсэн хөгжлийг 6 бүсэд хөгжүүлэхээр тусгасан. Иймээс бүс орон нутагт Техникийн болон мэргэжлийн боловсрол, сургалтын байгууллагыг арга зүйн удирдлага, зөвлөн туслахаар хангах бүс хариуцсан байгууллага байх нь аймаг орон нутагт байх Боловсролын газартай дүйцэхүйц байгууллага юм.
 | Саналыг хүлээн авч хуулийн төслийн 25 дугаар зүйлийн 25.1-д Судалгаа арга зүйн төв нь Боловсролын тухай хуулийн 16.1-д заасан Боловсролын эрдэм шинжилгээ, арга зүйн байгууллагын харьяанд үйл ажиллагаа эрхлэхээр чиг үүргийг тусгасан.   |
| 16.4.8. Хүүхэд хамгааллын тухай хуулийн дагуу холбогдох ажилтан, асран хамгаалагч, хүүхэд хамгааллын хамтарсан багтай хамтран сургуулийн орчин дахь хүүхдийн хүчирхийллээс сэргийлэх гэж өөрчлөх  | Саналыг хүлээн авч, хуулийн төслийн 15 дугаар зүйлийн 15.2.6-д “Хүүхэд хамгааллын тухай хуулийн 6.3.4, 6.3.5-д заасан арга хэмжээг хэрэгжүүлэх”-ээр найруулан тусгасан.  |
| 16.4.9. Хүүхдийн аюулгүй байдлыг хангахтай холбоотой асуудлыг гэр бүл хүүхэд залуучуудын хөгжлийн төв, хүүхдийн байцаагч холбогдох ажилтан, албан хаагчтай хамтран шийдвэрлэх гэж өөрчлөх.  |
| 7.  | Үйлдвэрлэл урлалын политехник коллежийн захирал Э.Мядагбадам   | Бүсийн арга зүйн төвийг Мэргэжлийн боловсрол, сургалтын Үнэлгээ мэдээлэл арга зүйн төв гэсэн нэрийн дор нэгтгэснээр төвлөрөл бий болж үйл ажиллагаа доголдож, үйл ажиллагаа явуулахад маш их хүндрэл үүсч орон нутгийн сургалтын байгууллага болон багш нар Үнэлгээ мэдээлэл арга зүйн төвийг хүлээн зөвшөөрөхгүй байдаг. Хуулийн 27.1-д буй байгууллагыг БАЗТ /бүсийн арга зүйн төв/ гэсэн нэршлээр боловсролын ерөнхий агентлагт харьяанд нэг мэргэжилтний  удирдлагад харьяалуулан нэг арга зүйн төвд 3-4 менежер буюу арга зүйч-багш ажиллуулах, Иймд 27.3-т  зааснаар Үнэлгээ, баталгаажуулалт, түншлэл хариуцсан байгууллага байх шаардлагагүй гэж үзэж байна.  | Саналыг хүлээн авч, хуулийн төслийн 25 дугаар зүйлд Судалгаа арга зүйн төвийг Боловсролын тухай хуулийн 16.1-д заасан Боловсролын эрдэм шинжилгээ, арга зүйн байгууллагын харьяанд үйл ажиллагаа эрхлэхээр чиг үүргийг тусгасан.  |
| Социалист системийн үед техниккумыг онц дүнтэй төгсөгч их, дээд сургуульд шатлан 2-3 дугаар курсээс орж суралцдаг байсан. Өнөөдөр техникийн боловсрол сургалтыг эзэмшсэн иргэн багц цагаа дүйцүүлэн тооцуулж бакалаврын хөтөлбөрт шилжин суралцах нөхцөлийг бүрдүүлэх хэрэгтэй. Ингэснээр иргэнд цаг хугацааны болоод эдийн засаг, санхүүгийн хэмнэлт үүсч байгаагаараа ач холбогдол нь тодорхойлогдож байна.    | Саналыг хүлээн авч хуулийн төслийн 6 дугаар зүйлийн 6.5, 6.6-д дахь заалтад тус тус тусгасан. Мөн энэ агуулга Хөдөлмөрийн тухай хуулийн 17.4-д “Хүний мэргэшлийн түвшнийг үнэлэх, хүлээн зөвшөөрөх, баталгаажуулах журмыг хөдөлмөрийн болон боловсролын асуудал эрхэлсэн Засгийн газрын гишүүд хамтран батална.” гэсэн зохицуулалт тусгагдсан.  |
| 16.5.7 Багш ажилтанг орон сууцжуулах хөтөлбөрт хамрагдахад дэмжлэг үзүүлэх гэж нэмж оруулах  | Саналыг хүлээн авч хуулийн төсөлд тусгах боломжгүй.  |

- - - o o O o o - - -